|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
|  | |
| PREDLAGAČ PROPISA | Ministarstvo finansija |
| NAZIV PROPISA | **Predlog zakona o izmjenama i dopunama Zakona o porezu na ugljovodonike** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo”opcija)? | |
| Predlogom zakona o izmjenama i dopunama Zakona o porezu na ugljovodonike riješiće se sljedeće:   * pitanja transfernih cijena u vezi sa upstream operacijama, * vrsta sredstava obezbjeđenja i rokova za dostavljanje sredstava obezbjeđenja za reinvestiranje novčanih sredstava, * prihoda i rashoda od upstream operacija, * roka za predlaganje Zakona o Fondu za ugljovodonike.   Transferne cijene u vezi sa upstream operacijama u važećem Zakonu o porezu na ugljovodonike nijesu adekvatno propisane, te Ministarstvo finansija predlaže da se pravila vezana za transferne cijene primjenjuju u skladu sa propisima koji uređuju poreski tretman dobiti pravnih lica. Vrste sredstava obezbjeđenja za reinvestiranje novčanih sredstava u važećem Zakonu o porezu na ugljovodonike nijesu navedeni, kao ni postupak u cilju donošenja rješenja. S tim u vezi, Ministarstvo finansija predlaže sredstva obezbjeđenja za reinvestiranje novčanih sredstava, postupak i rok za dostavljanje prijave i donošenje rješenja od strane nadležnog poreskog organa. Koncesionari za proizvodnju ugljovodonika su u proteklom periodu iskazali potrebu za dodatnim pojašnjenjima u vezi prihoda i rashoda od upstream operacija. U cilju izbjegavanja tumačenja u vezi prihoda i rashoda od upstream operacija, Ministarstvo finansija predlaže korekcije u čl. 8 i 9 važećeg Zakona o porezu na ugljovodonike, koje će doprinijeti jačanju pravne sigurnosti za sve koncesionare koji potpišu ugovor o koncesiji za proizvodnju ugljovodonika. Osim navedenog, Ministarstvo finansija predlaže rok za donošenje Zakona o fondu za ugljovodonike koji će obavezati Vladu Crne Gore da isti predloži najkasnije u roku od šest mjeseci od dana potpisivanja ugovora o koncesiji za proizvodnju ugljovodonika.  Nakon donošenja Zakona o porezu na ugljovodonike planirano je bilo donošenje jedinstvenog Pravilnika o primjeni Zakona o porezu na ugljovodonike. Imajući u vidu da je onemogućeno donošenje jedinstvenog pravilnika, Ministarstvo finansija je Programom rada Vlade Crne Gore za 2022. godinu predvidjelo predlaganje Zakona o izmjenama i dopunama Zakona o porezu na ugljovodonike, i na taj način urediti pitanja koja su koncesionarima stvarala nedoumice.  Posljedice problema su:   * nedovoljno jasna norma, * određena pitanja nijesu opisana Zakonom, * nejasna procedura u vezi reinvestiranja novčanih sredstava, i sl.   Direktno ne postoje oštećene strane, ali dugoročno oštećeni mogu indirektno biti koncesionari za proizvodnju ugljovodonika, a direktno Fond za ugljovodonike.  U slučaju „*status quo*”:   * mogu nastati indirektne štete za nove koncesionare za proizvodnju ugljovodonika; * mogu nastati direktne štete za Fond za ugljovodonike; * određeni broj poreskih pitanja može ostati nejasan, * određeni broj pitanja može biti sklon tumačenjima, i sl. | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| Predlogom zakona o izmjenama i dopunama Zakona o porezu na ugljovodonike postići će se sljedeći ciljevi:   * pravna sigurnost, * precizne norme, * jasna procedura u vezi reinvestiranja novčanih sredstava, * precizno i nedvosmisleno propisivanje prihoda i rashoda, * jasno upućivanje na pravila o transfernim cijenama, u skladu sa propisima koji regulišu oporezivanje dobiti pravnih lica, i sl.   Vlada nastoji da propisi budu jasni i nedvosmisleni, te u tom cilju je i predlože Zakon o izmjenama i dopunama Zakona o porezu na ugljovodonike. | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| Ministarstvo finansija je shodno Programu rada Vlade Crne Gore u obavezi da u IV kvartalu 2022. godine predloži Zakon o izmjenama i dopunama Zakona o porezu na ugljovodonike, kojim će biti uređene oblasti koje su se u praksi ispostavile nedovoljno jasnim.  Prethodno navedeni ciljevi su u skladu sa ciljevima iz Programa rada Vlade Crne Gore, te u slučaju ovog propisa nije kreirana alternativna opcija. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| Predlog zakona o izmjenama i dopunama Zakona o porezu na dohodak fizičkih lica će imati pozitivne uticaje na:   * koncesionare za proizvodnju ugljovodonika, jer će norme biti jasne i precizne; * Fond za ugljovodonike, imajući u vidu da će nakon donošenja Zakona o Fondu za ugljovodonike biti propisana raspodjela sredstava; * administrativne kapacitete Uprave prihoda i carina, imajući u vidu da će donošenjem ovog propisa Zakon o porezu na ugljovodonike biti jasan za primjenu.   Primjenom navedenih normativnih rješenja neće nastati dodatni troškovi građanima i privredi.  Predložena zakonska rješenja neće stvoriti dodatna administrativna opterećenja. Osim toga, predloženi zakon će uspostaviti jaču pravnu sigurnost, što će stimulativno djelovati na privlačenje velikih kompanija koje se bave ugljovodonicima. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Obrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| Za implementaciju predloženog propisa nije potrebno obezbijediti dodatna finansijska sredstva iz Budžeta Crne Gore.  Implementacijom predloženih zakonskih rješenja neće nastati međunarodne finansijske obaveze.  Predlog zakona ne podrazumijeva obavezu donošenja podzakonskih akata iz kojih će proisteći finansijske obaveze.  Implementacijom propisa kratkoročno neće nastati prihod za Budžet Crne Gore, ali dugoročno postoji mogućnost da predloženo zakonsko rješenje može donijeti prihode imajući u vidu da može stimulativno djelovati za dolazak velikih kompanija koje se bave istraživanjem i proizvodnjom ugljovodonika. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).   Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| Norme sadržane u Predlogu zakona o izmjenama i dopunama Zakona o porezu na ugljovodonike su formirane u saradnji sa Upravom prihoda i carina i Upravom za ugljovodonike. Osim toga, prilikom pisanja normi korišćen je materijal koji je u vezi primjene Zakona o porezu na ugljovodonike formirao eksterni konsultant, Ministarstvo finansija, Uprava prihoda i carina i Uprava za ugljovodonike.  Ministarstvo finansija je objavilo Javni poziv za predlaganje predstavnika nevladine organizacije u Radnom tijelu za izradu Nacrta zakona o izmjenama i dopunama Zakona o porezu na ugljovodonike, i niko se nije prijavio. Ministarstvo finansija je 12. oktobra 2022. godine objavilo program javne rasprave o Nacrtu zakona o izmjenama i dopunama Zakona o porezu na ugljovodonike. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| Kod implementacije predloženog propisa ne postoje potencijalne prepreke.  Predložena zakonska rješenja su pisana u saradnji sa Upravom prihoda i carina i Upravom za ugljovodonike, te su organi državne uprave nadležni za primjenu ovog propisa upoznati sa sadržinom zakonskih rješenja koja se predlažu.  Manji broj nejasnoća u vezi sa Zakonom o porezu na ugljovodonike će biti pozitivan indikator novih zakonskih rješenja koji su predmet ovog predloga.  Sprovođenje monitoringa i evaluacije primjene propisa vršiće Ministarstvo finansija. | |

**Datum i mjesto Starješina**

Podgorica, 11. oktobar 2022.godine mr Aleksandar Damjanović \_\_\_\_\_\_\_\_\_\_\_\_\_\_\_\_\_\_\_\_\_